**Svetozár Hurban Vajanský Realizmus**

**Suchá ratolesť Slovensko**

*Literárny druh*: román

*Kompozícia*: venovanie P. O. Hviezdoslavovi a 10 kapitol

*Bibliografické údaje:*

vydanie: Tatran, 1987 Bratislava

počet strán: 211 (posledná strana románu), 382 (posledná strana knihy)

*Miesto a čas deja:* slovenský vidiek v druhej polovici 19. storočia

*Hlavné postavy:* Stanislav Rudopoľský (majiteľ kaštieľa), Albert Tichý (vidiecky učiteľ), Karol Vanovský (zeman), Mária Vanovská (Karolova žena), Anna Belinská (mladá slúžka u Vanovských), Adela Rybárička (mladá výstredná vdova), Svatnay (Maďar), Žúrik (notár)

*Citáty:* „My zemani sme suchou ratolesťou vášho národa.“ (strana 138, Stanislav Tichému)

„Veď na takých ľudí čakáme, takých otvorených, smelých, umných, ako ste vy. Vám pristojí zahnať kliatbu, novú šťavu priviesť do suchej ratolesti!” (strana 140, Tichý Stanislavovi)

*Môj názor:* Dejová línia románu ma zaujala a teda som knihu nepovažoval za vyslovene nudnú. Uprednostňujem ale také diela, ktoré opisujú spoločnosť, život a prírodu iných ako slovenských krajov, pretože tie mi prídu „exotickejšie“ a teda zaujímavejšie.

*Dej (podľa kapitol):*

1. Zoznamujeme sa s rodinou Vanovských (Karol, Mária, Lili) a ich služobníctvom: mladou sčítanou Annou a starou Betou. Rodina býva na vidieku na Rudopoliach.
2. Anna tajne číta knihy z Rudopoľského zámku, pristihne ju navrátivší pán domu Stanislav Rudpoľský. Dozvedáme sa históriu jeho rodiny: dedo neobľúbený, Stano zahýba k umeniu.
3. Stanislav sa zoznamuje s ľudom a spriatelí sa s Vanovskými a učiteľom Tichým.
4. Stanislav je svedkom roztržky v krčme medzi Maďarmi a Slovákmi. S Tichým má debatu o dôležitosti národnosti: Stanislav ju podceňuje. Tichý mu požičia slovenské knihy. Medzitým Stano nachádza v Márií model, ktorý by rád namaľoval.
5. Vyznanie lásky medzi Annou a Tichým, Vanovský im ju schvaľuje: Anna a Tichý sú šťastní.
6. Slávnosť na Vodíne, kde Stanislav stretáva Adelu Rybáričku, ktorá ho zvádza a prinúti ho zachrániť ju pred voľným pádom.
7. Stanislav zaiskrí smerom k Márií a dostanú sa do rečí. Nešťastná Anna odkazuje Tichému, že ho nenávidí (dôvod neznámy), dokonca mu to pri stretnutí sama povie.
8. Anna prezradí svoju vznikajúcu slepotu (dôvod odvrhnutia Tichého). Stanislav vyzná svoju lásku k Adele, ona sa zdá byť prístupná.
9. Mária a Karol si ujasnia svoju vzájomnú lásku a sú šťastní. Vzniká tajný plán, podľa ktorého vo voľbách do snemu za Slovákov má kandidovať Karol Vanovský.
10. Zmanipulované voľby vyhrá Pelmány. Stano ranený v dueli Svatnayom (pre klebetenie o Márii) je opatrovaný Adelou a neskôr sa vezmú. Anna umiera pri Tichom, ktorý sa k nej vrátil. Zo žiaľu sa ho snaží vymaniť Stanislav, ktorý ho vezme na cesty. Spolu s Karolom plánujú „pestovať slovenskú vec“ a dielo sa končí.

**Matej Balog, sexta**